Základná škola s materskou školou Dávida Mészárosa - Mészáros Dávid Alapiskola és Óvoda,

Školský objekt 888, 925 32 Veľká Mača

  

Názov projektu - a projekt címe: **Mesével együtt segítsük az egészséget!**

Zmluva číslo – a szerződés száma: 2018 – 1- HU01 – KA229 – 047862\_5

**TEVÉKENYÉG TERV**

**Téma:**  Meseszőnyeg – kiváltott érzelmek folyamatos megfigyelése

**Tevékenységek:** Nagymácsédi társasjátékdélután

**Tevékenység résztvevője:** Mészáros Dávid Alapiskola és Óvoda - „Bogárvilág Óvodája“ és alapiskola tanulói

**Időpont:** 2019. 02. 16.

**Felelősök a társasjáték délután megszervezéséért:**

Hrbácsek Magdaléna

Mészáros dávid Alapiskola és Óvoda Szülői szövetsége

Lancz Mónika

Juhos Erzsébet

|  |  |
| --- | --- |
| **Beszámoló** | |
| **Tevékenység célja:** | * Élményt nyújtó tevékenységek biztosítása. * Család – óvoda - iskola kapcsolatának mélyítése. * A tevékenységek során alakuljon a gyerekek beszédkészsége; * a külső világ tevékeny megismertetése során fejlődjön szociális-, együttműködő-, értelmi-, verbális és testi képessége. |
| **Tevékenység feladata:** | * A természetes gyermeki kíváncsiság felkeltése, kielégítése   tapasztalatszerzéssel   * Fantázia, figyelem, kitartás finommotorika fejlesztése |
| **Módszerek:** | * Beszélgetés * Tevékenységek csoportos munkaformában |
| **Szervezés:** | * Feltételek megteremtése * Szükséges eszközök elókészítése |
| **Eszközök:** | * társasjátékok * asztalok, székek |

**Megvalósítás:**

Rendhagyó módon, első alkalommal került megrendezésre a társasjáték délután egy tapasztalt játékmester vezényletével, aki megismertette velünk a társasozás közösségépítő hatásait. Bebizonyosodott, hogy a mai számítógépes, virtuális világban igenis szükség van arra, hogy az emberek összejöjjenek, leüljenek egy asztalhoz játszani, beszélgetni. Kikapcsolják mobiltelefonjukat, játékra, játékosokra, egymásra koncentráljanak. A szervezők több mint száz társasjátékot hoztak, ügyelve arra, hogy minden korosztály megtalálja kedvencét. A játékmesterek, segítők ismertették a játékosoknak a szabályokat, így elég hamar elkezdődhetett a társasjátékozás. Volt olyan asztal, ahol hatan is leültek egymás mellé játszani. Rendezvény elején mindenki kapott egy tombolaszelvényt, melyet egy kis dobozba kellett dobni, ebből húzták ki az esemény végén azt a két szerencsés játékost, aki az élményeken kívül társasjátékkal is gazdagodott, mert a tombolán társasjátékot lehetett nyerni.

**Reflexió:**

Összegezve a gyerkekek szüleikkel, nagyszüleikkel, testvérekkel szeretnek játszani, ez kovácsolja össze a családot. Ezzel szemben azt látjuk, hogy a hétköznapok gondjai eltüntetik a vidámságot az emberek életéből. Ezen a délutánon a közös játék alatt mindenki jól érezte magát, de a szórakozás, kikapcsolódás mellett a gyermekek nemcsak játszottak, hanem a fejlesztő játékok növelték kitartásukat, aktív figyelmüket, érdeklődésüket és ami a legfontosabb volt, együtt volt a család .

Nagymácséd, 2019.02.16.